laion/Wikipedia-Exotic huggingface dataset:
לוקאס ארטס

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] משחקי לוקאס פילם (באנגלית: Lucasfilm Games, "לוקאס-ארטס" לשעבר) היא חברת בת של לוקאס פילם שמתמחה בהפצה של משחקים למחשב ולקונסולות המשחק השונות. החברה נוסדה במאי 1982 על ידי מפיק הסרטים ג'ורג' לוקאס ונקראה "לוקאס פילם". בשנת 1990 לאחר ארגון מחדש ואיגוד של החברות בבעלות ג'ורג' לוקאס הוחלט להקים חברה אחת תחת השם "לוקאס ארטס" אשר התמתחה בפיתוח משחקי וידאו והפצתן למחשב ולקונסולות, החברה התפרסמה בזכות משחקי הרפתקה אותם פיתחה בשנות ה-80 וה-90, ביניהם משחקים רבים שהתבססו על סדרת סרטי "מלחמת הכוכבים". בתחילת חודש אפריל 2013 הודיע תאגיד דיסני, שרכש את כלל נכסי לוקאס פילם ולוקאס ארטס, על סגירת חברת "לוקאס ארטס". בינואר 2021, קמה החברה מחדש על ידי תאגיד דיסני תחת השם "משחקי לוקאס פילם" (Lucasfilm Games), החברה תשמש ארגון גג שיעבוד מול שלל אולפני פיתוח משחקים. החברה נוסדה במאי 1982 על ידי מפיק הסרטים ג'ורג' לוקאס ונקראה "לוקאס פילם". ג'ורג' לוקאס רצה שהחברה תתעסק במגוון תחומים בתחום הבידור, ולכן שיתף פעולה עם חברת אטארי בפיתוח משחקי מחשב בפרט וקונסולת משחקים בכלל. שיתוף פעולה זה הניב תוצאות, כבר בשנת 1984 שוחררו שני המשחקים Ballblazer ו-Rescue on Fractalus לקונסולת המשחק אטארי 5200 תחת השם "לוקאס פילם". בשנת 1985, הופצו שני משחקים אלו למחשב. כשבוע לפני הפצתם למחשב הודלפו גרסאות בטא של שני המשחקים. שני משחקים נוספים שהופצו על ידי החברה מעט אחרי הפצת שני המשחקים הנ"ל הם: Koronis Rift ו-The Eidolon. ב-1990 לאחר ארגון מחדש ואיגוד של החברות בבעלות ג'ורג' לוקאס הוחלט להקים חברה אחת תחת השם "לוקאס ארטס" (LucasArts Entertainment Company). ב-3 באפריל 2013 הודיע באופן רשמי תאגיד דיסני על סגירתה של לוקאס ארטס ומעבר לפיתוח משחקים תחת זיכיונות שיוצעו לחברות חיצוניות. ב-13 בינואר 2021, נודע כי תאגיד דיסני הקים לתחייה את החברה מחדש תחת השם "משחקי לוקאס פילם" (Lucasfilm Games), החברה תשמש ארגון גג שיעבוד מול שלל אולפני פיתוח משחקים. הלוגו של "לוקאס פילם" מ-1982 עד 1991 הלוגו של "לוקאס ארטס" מ-1992 עד 2005 הלוגו של "לוקאס ארטס" מ-2005 עד 2013 "מבוך" (1986) - משחק ההרפתקאה הראשון מבית לוקאס פילם. מבוסס על סרט שנקרא כך. "אחוזת המטורפים" (1987) - רון גילברט, יוצר המשחק, כתב במיוחד עבורו שפה סקריפטית חדשה שנקראת SCUMM, אחר כך שימשה השפה בסיס לכל משחקי ההרפתקאה של החברה עד שנת 1998. (1988) "Zak McKracken and the Alien Mindbenders" "אינדיאנה ג'ונס ומסע הצלב האחרון" (1989) "האורגים" (1990) "הסוד של אי הקופים" (1990) "אי הקופים 2: נקמתו של לה צ'אק" (1991) "אינדיאנה ג'ונס וגורלה של אטלנטיס" (1992) "יומו של הטנטקל" (1993) - משחק המשך ל"אחוזת המטורפים". "סם ומקס מתגלגלים בדרכים" (1993) (1995) "Full Throttle" (1995) "The Dig" "אי הקופים 3: קללת אי הקופים" (1997) "גרים פנדנגו" (1998) - המשחק הראשון שהשתמש במנוע ה-GrimE "אינדיאנה ג'ונס והמכונה מן הגיהנום" (1999) "אי הקופים 4: הבריחה מאי הקופים" (2000) - המשחק השני והאחרון שהשתמש במנוע ה-GrimE משחקי לגו מלחמת הכוכבים (2005–2007) "לגו אינדיאנה ג'ונס: משחק הווידאו" (2008) "מלחמת הכוכבים: באטלפרונט" Star Wars: Battlefront‏ "מלחמת הכוכבים: באטלפרונט II"‏ Star Wars: Battlefront II‏ (2005) מדיה וקבצים בנושא לוקאס ארטס בוויקישיתוף אתר האינטרנט הרשמי של לוקאס ארטס עמית קלינג, תקווה חדשה: דיסני משיקה מותג משחקים עבור מלחמת הכוכבים ואינדיאנה ג'ונס, באתר כלכליסט, 13 בינואר 2021
Gecko

"Gecko" הוא סינגל של הדי ג'יי והמפיק המוזיקלי ההולנדי, אוליבר הלדנס, שיצא על ידי מיוזיקל פרידום רקורדס וספינינג רקורדס, ב-30 בדצמבר 2013. השיר נכתב והופק על ידי אוליבר הלדנס. גרסה מחודשת לשיר, בשיתוף הזמרת-יוצרת הבריטית, בקי היל, יצאה על ידי FFRR רקורדס, מיוזיקל פרידום רקורדס ומיניסטרי אוף סאונד, ב-22 ביוני 2014. השיר מופיע בפסקול של משחק הווידאו, Forza Horizon 2.‏ הווידאו קליפ של הסינגל יצא בערוץ היוטיוב של FFRR רקורדס, ב-20 במאי 2014. נכון לינואר 2022, הווידאו קליפ נצפה למעלה מ-32 מיליון פעמים. מידע על היצירה "Gecko" באתר מיוזיק בריינז מידע על הסינגל "Gecko" באתר מיוזיק בריינז סרטון השיר "Gecko" באתר יוטיוב Oliver Heldens x Becky Hill - Gecko (Overdrive) [Official Music Video], ארכיון מ-2022-01-07, נבדק ב-2022-01-13 BRIT Certified, BPI (באנגלית)
סטיב תול

סטיב תול (בלוקסמבורגית: Steve Thull;‏ נולד ב-23 באפריל 1967) הוא גנרל לוקסמבורגי המשמש כראש ההגנה (מקביל לרמטכ"ל) של צבא לוקסמבורג. תול נולד באש-סור-אלזט ב-23 באפריל 1967. הוא התגייס לצבא לוקסמבורג ב-1987 ונרשם לקורס קצינים באקול רויאל מיליטר בבריסל. ב-1991 חזר ללוקסמבורג והוסמך כקצין. בין 2006–2007 נסע ללמוד באקול מיליטר בפריז. הוא השתתף במשימות נאט"ו בבוסניה והרצגובינה, צ'אד והרפובליקה המרכז אפריקאית. בין 2015–2020 הוא ייצג את לוקסמבורג במסגרות שונות של נאט"ו והאיחוד האירופי. ב-29 בספטמבר 2020 הוא מונה לראש ההגנה - מקביל לרמטכ"ל במקומו של אלן דושן. מדיה וקבצים בנושא סטיב תול בוויקישיתוף סטיב תול באתר צבא לוקסמבורג סטיב תול באתר נאט"ו
אפתיח'אר חאן

מייג'ור גנרל מוחמד אִפְתִיחַ'אר חאן (באורדו: افتخار خان; 10 בינואר 1907 - 13 בדצמבר 1949) היה קצין בצבא הודו הבריטית ולאחר מכן קצין בכיר בצבא פקיסטן. אפתיח'אר חאן למד במכללה הצבאית המלכותית בסנדהרסט. בתקופת חלוקת הודו ועצמאות פקיסטן, נועד לרשת את הגנרל הבריטי דאגלס גרייסי (אנ') כמפקד העליון, אך מותו בהתרסקות מטוס לפני שנכנס לתפקיד מנע אותו ממנו. הוא אחיו הצעיר של הגנרל הפקיסטני מוחמד אכבר חאן (אנ'). ערך זה הוא קצרמר בנושא צבא ובנושא פקיסטן. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אפתיח'אר חאן".
אפתיח'אר מוחמד צ'אודרי

אִפְתִיחַ'אר מוחמד צ'אודרי (באורדו: افتخار محمد چودھری; נולד ב-12 בדצמבר 1948) הוא משפטן פקיסטני, שכיהן כנשיא ה-20 של בית המשפט העליון של פקיסטן. בתפקידו זה שימש במשך שלוש קדנציות לא רצופות בין 29 ביוני 2005 ל-11 בדצמבר 2013. צ'אודרי ניהל מדיניות של אקטיביזם שיפוטי ועל רקע כך עמד בחיכוך מתמיד עם הרשות המבצעת. הוא הודח בידי פרבז מושארף אך חזר אחר כך לתפקידו והדיח בעצמו את ראש ממשלת פקיסטן יוסוף רזא גילאני וממשלתו ב-2012. ב-2013 פרש לגמלאות וב-2015 הקים את מפלגת הצדק והדמוקרטיה של פקיסטן (PJDP). מדיה וקבצים בנושא אפתיח'אר מוחמד צ'אודרי בוויקישיתוף אפתיח'אר מוחמד צ'אודרי, באתר אנציקלופדיה בריטניקה (באנגלית) ערך זה הוא קצרמר בנושא פקיסטן ובנושא אישים. אתם מוזמנים לתרום לוויקיפדיה ולהרחיב אותו.
Piece of Me (שיר של MK ובקי היל)

"Piece of Me" הוא סינגל של התקליטן האמריקאי, MK, והזמרת הבריטית, בקי היל, שיצא, על ידי סוני מיוזיק אנטרטיינמנט, ב-27 בפברואר 2016. השיר נכתב על ידי MK, מרי לי, בקי היל וטים פאוול, והופק על ידי MK. נכון לינואר 2022, השיר הושמע למעלה מ-134 מיליון פעמים בספוטיפיי. הווידאו קליפ של השיר יצא בערוץ היוטיוב של MK, ב-15 באפריל 2016. נכון לינואר 2022, הווידאו קליפ נצפה למעלה מ-3 מיליון פעמים. מידע על הסינגל "Piece of Me" באתר מיוזיק בריינז סרטון השיר "Piece of Me" באתר יוטיוב Piece of Me, 2016-04-08, ארכיון מ-2020-07-05, נבדק ב-2022-01-13 MK & Becky Hill - Piece of Me (Official Video) - (אורכב 07.01.2022 בארכיון Wayback Machine) YouTube Piece of Me - Single by MK & Becky Hill on Apple Music (ארכיון)
Tony Bennett on Holiday

Tony Bennett on Holiday (בעברית: טוני בנט בחג) הוא אלבום האולפן ה-46 של זמר הג'אז האמריקאי טוני בנט. את האלבום הוציאה לאור ב-4 בפברואר 1997 חברת התקליטים קולומביה רקורדס. אלבום זה יצא לאור כמחווה עבור הזמרת בילי הולידיי. בשנת 1998 זכה Tony Bennett on Holiday בפרס גראמי לאלבום הפופ הווקאלי העממי הטוב ביותר. זוהי זכייתו החמישית של בנט בפרס. מידע על האלבום Tony Bennett on Holiday באתר MusicBrainz "Tony Bennett On Holiday: A Tribute To Billie Holiday". Tonybennett.com. נבדק ב-31 במאי 2021. {{cite web}}: (עזרה) On Holiday, The Interactive Tony Bennett Discography
אנה אסטי

אנה דזיובה (ברוסית: А́нна Дзю́ба, באוקראינית: Га́нна Дзю́ба; נולדה ב-24 ביוני 1990), הידועה בשם הבמה אנה אסטי (Anna Asti), היא זמרת רוסייה ממוצא אוקראיני. סולנית לשעבר מלהקת ארטיק & אסטי, בשנים 2010–2021. אנה דזיובה נולדה ב-24 ביוני 1990 בעיר צ'רקאסי שבאוקראינה. בצעירותם שרו הוריה של אנה בלהקה מוזיקלית, אך לא זכו להצלחה רבה בתחום. לזמרת יש אחות גדולה. בשנת 2010, המפיק ארטיום אומריקין החליט ליצור פרויקט מוזיקלי חדש - ארטיק & אסטי. באינטרנט הוא נתקל בהקלטה של המבצעת אנה דז'יובה והציע לה שיתוף פעולה. באולפן מוזיקה בקייב הם הקליטו את היצירה המשותפת הראשונה שלהם "Antistress". בשנת 2013, עברה אסטי מקייב למוסקבה. לאחר יציאת אלבום האולפן השני Здесь и сейчас של ההרכב ארטיק & אסטי, הקבוצה זכתה לפופולריות רבה: האלבום הגיע לשלוש פעמים פלטינה והוכר כאחד הפופולריים ב-2015 על פי Yandex.Music. בשנים 2018–2019 היא פתחה שני מכוני יופי במוסקבה תחת השם "Бюро красоты от Анны ASTI". ב-2 בנובמבר 2021, הודיע ארטיק על עזיבת הזמרת אסטי מהקבוצה ארטיק & אסטי. הקבוצה המשיכה בפעילותה בהרכב שונה, מאז שעזבה את הקבוצה, החלה אסטי קריירת סולו משלה. ב-2 באוקטובר 2023 פורסם שקיבלה אזרחות רוסית. בדצמבר 2020, נישאה אסטי לאיש עסקים רוסי סטניסלב יורקין. 2022: Феникс 2023: Царица 2022: "Феникс" 2022: "Хобби" (בהשתתפות פיליפ קירקורוב) 2022: "По барам" 2022: "Ночью на кухне" 2022: "Как любовь твою понять?" (בהשתתפות ג'וני) 2023: "Верю в тебя" 2023: "Царица" מדיה וקבצים בנושא אנה אסטי בוויקישיתוף אנה אסטי, ביישום טלגרם אנה אסטי, ברשת החברתית אינסטגרם אנה אסטי, ברשת החברתית טיקטוק אנה אסטי, ברשת החברתית VK אנה אסטי, סרטונים בערוץ היוטיוב אנה אסטי, במסד הנתונים הקולנועיים IMDb (באנגלית) אנה אסטי, במסד הנתונים הקולנועיים KinoPoisk (ברוסית) אנה אסטי, באתר אפל מיוזיק (באנגלית) אנה אסטי, באתר ספוטיפיי אנה אסטי, באתר Last.fm (באנגלית) אנה אסטי, באתר AllMusic (באנגלית) אנה אסטי, באתר MusicBrainz (באנגלית) אנה אסטי, באתר דיזר אנה אסטי, באתר Yandex.Music (ברוסית) אנה אסטי, באתר Discogs (באנגלית) אנה אסטי, באתר Genius אנה אסטי, באתר טיידל (באנגלית) אנה אסטי, באתר אמזון מיוזיק https://eadaily.com/ru/news/2023/10/02/ukrainskaya-pevica-anna-asti-poluchila-rossiyskiy-pasport
Tony Bennett: The Playground

Tony Bennett: The Playground (בעברית: טוני בנט: מגרש המשחקים) הוא אלבום האולפן ה-47 של זמר הג'אז האמריקאי טוני בנט. את האלבום הוציאה לאור ב-29 בספטמבר 1998 חברת התקליטים קולומביה רקורדס. האלבום Tony Bennett: The Playground באתר ספוטיפיי Heffley, Lynne. "Bennett Sings for a Whole New Crowd". The Los Angeles Times. November 5, 1998. Retrieved 2014-01-10. Ruhlmann, William. "'The Playground' - Overview". Allmusic. Retrieved 2014-01-10.
מיקאל בידן

פר מיקאל בידן (בשוודית: Per Micael Bydén;‏ נולד ב-13 ביוני 1964) הוא גנרל שוודי המשמש כמפקד העליון (מקביל לרמטכ"ל) של צבא שוודיה. בידן נולד ב-13 ביוני 1964 לפר אלבר וגון אליזבת בידן. ב-1982 הוא התגייס לצי השוודי והוצב בסוללת ארטילריית החופים אלבסבורג בעיר גטבורג. הוא למד במכללת קציני הצי ובמכללת קציני החופים, וב-1985 הוא הועלה לדרגת פהנריך (סמל). שנה לאחר מכן הוא עבר לחיל האוויר השוודי והפך לטייס קרבי ב-1987. ב-1992 הוא הועלה לדרגת קפפטן, וב-1996 לדרגת מאיור. בין השנים 1997–1999 למד בקורס של המטה הכללי. בין השנים 1999–2002 שימש כנספח האווירי בשגרירות שוודיה בוושינגטון די סי. במהלך תקופה זו הוא הועלה לדרגת אוברסט-לויטננט ב-2003 הוא חזר לשוודיה והתמנה לראש בית הספר לטיסה של חיל האוויר. בין השנים 2005–2008 הוא שימש כסגן מפקד טייסת המסוקים של חיל האוויר והועלה לדרגת אוברסט, ובין השנים 2008–2009 שימש כמפקד הטייסת. ב-2009 הועלה בידן לדרגת בריגדה גנרל. ב-2011 הוא נשלח לאפגניסטן כנציג שוודיה לכוח הסיוע הביטחוני הבינלאומי, וב-2014 חזר לשוודיה ומונה למפקד חיל האוויר השוודי. ב-1 באוקטובר 2015 הוא הועלה לדרגת גנרל ומונה למפקד העליון (מקביל לרמטכ"ל) של צבא שוודיה. ב-1 באפריל 2021 הודיעה ממשלת שוודיה על הארכת הקדנציה של בידן עד 30 בספטמבר 2024. מדיה וקבצים בנושא מיקאל בידן בוויקישיתוף מיקאל בידן באתר הצבא השוודי
חנן לושקוב

חנן לושקוב (1952 - 22 במאי 2021) היה שחקן נבחרת ישראל בכדורסל כיסאות גלגלים וחבר משלחת ישראל במשחקים הפאראלימפיים. לושקוב נפצע במלחמת יום הכיפורים ולאחר תקופת שיקום החל להתאמן בבית הלוחם. במשחקי סטוק מנדוויל בשנת 1978 השתתף בתחרות קליעה באקדח וזכה במקום הראשון. ב-1984 צורף לנבחרת ישראל בכדורסל בכיסאות גלגלים. ב-1988 וב-1992 התחרה עם הנבחרת במשחקי אולימפיאדת הנכים. לושקוב נפטר ב-2021 בגיל 69. הוא הוכר כחלל צה"ל בהיותו נכה צה"ל שנפטר לאחר השירות. קורות החיים של חנן לושקוב, באתר "יזכור" של משרד הביטחון פירוט השתתפותו בתחרויות המשחקים הפאראלימפיים באתר הרשמי של IPC (באנגלית) ישראל הכניעה את ארה"ב אלופת העולם בכדורסל, מעריב, 30 ביולי 1978 אברהם תשובה, ליגות אירופה, מעריב, 12 במרץ 1984 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
סומרטון פארק

סומרטון פארק (באנגלית: Somerton Park) הוא פרוור של העיר אדלייד, בירת מדינת אוסטרליה הדרומית. הוא נמצא 12 ק"מ דרומית למרכז העיר. בשנת 2016 בו 5,537 תושבים. בסומרטון פארק נמצאים מספר אתרים מפורסמים, ביניהם מכללת הלב הקדוש של אדלייד ובית הקברות נורת' ברייטון, אולם הוא מפורסם בעיקר בשל חוף סומרטון שבו נמצאה ב-1948 גופתו של אדם לא ידוע שמת בנסיבות לא ברורות, אירוע שנודע בתור פרשת תמאם שוד, ונותר עד היום אחת התעלומות המפורסמות ביותר בתולדות אוסטרליה. נתוני מפקד האוכלוסין של 2016 ערך זה הוא קצרמר בנושא גאוגרפיה של אוסטרליה. אתם מוזמנים לתרום לוויקיפדיה ולהרחיב אותו.
רובאעיאת

הרֻבַּאעִיַּ֫את של עומר ח'יאם (באנגלית: Rubáiyát of Omar Khayyám) הוא ספר הכולל לקט משיריו של המשורר והמתמטיקאי הפרסי עומר ח'יאם. השירים בספר לוקטו ותורגמו לאנגלית בידי אדוארד פיצג'רלד. משמעות השם "רובאעיאת" בפרסית הוא "מרובעים". פיצג'רלד בחר לקרוא לספר כך משום שהשירים בספר מורכבים על פי משקל פרסי של יחידות בעלות ארבע שורות. שורשי המרובעים נעוצים בשירה העממית הפרסית, וח'יאם שכלל וגיבש את הצורה השירית הזאת. הספר יצא לאור בבריטניה ב-1859 ובתחילה לא זכה לפרסום רב. עם זאת, החל משנת 1861 הספר הפך לפופולרי מאוד בבריטניה. ב-1872 פיצג'רלד הדפיס מהדורה שלישית לספר והוא החל להתפרסם גם בארצות הברית. בתקופת מפנה המאה העשרים הספר הפך לפופולרי כל כך עד שקמו "מועדוני עומר ח'יאם" ו"מועדוני הרובאעאיאת". הוא תורגם לשפות רבות, בין היתר לעברית. בשמו של הספר נקשרו במהלך השנים מספר מקרי מוות מסתוריים. ב-1945 התאבד ג'ורג' מרשל, אחיו של דייוויד מרשל, כשהספר מונח על חזהו. ב-1948 נמצאה גופה בסומרטון פארק שבאדלייד. זהותו של האיש, ונסיבות מותו, נותרו בגדר תעלומה עד ימינו. הרמז היחיד של המשטרה בפרשה הייתה חתיכת נייר שנתלשה מהספר ונמצאה בכיסו של האיש. על הנייר היו מודפסות המילים "תמאם שוד" (تمام شد, קרי "תם ונשלם") החותמות חלק מהשירים בספר. האירוע ידוע עד ימינו בתור "פרשת תמאם שוד". מרובעים, תרגם בנציון בנשלום. תל אביב: הוצאת גזית, תשי"ב. ארבעים מרובעים, תרגם שמואל פרידמן, הוצאת ש. פרידמן, 1982. המרובעים, תרגום עיבוד וציור: שלמה אחדות, טבריה, הוצאה עצמית, ספטמבר 2020. הספר כולל גם מיניאטורות לכל מרובע, צבעונית ושחור-לבן לסירוגין. מדיה וקבצים בנושא רובאעיאת בוויקישיתוף תרגום לעברית בפרויקט בן-יהודה הספר בפרויקט גוטנברג גרסה ווקאלית של הספר
נקודת בוטב

נקודת בוטב (באנגלית: Botev Point; בבולגרית: нос Ботев) היא הקצה הדרומי של חצי האי רוז'ן וכן של האי ליווינגסטון באיי שטלנד הדרומיים, שבאנטארקטיקה. הנקודה היא קצה של שלוחה של פסגת בוטב, ברכס ולקה שבהרי טנגרה. נקודת בוטב ממוקמת 1.5 קילומטרים מזרחית - דרום-מזרחית לנקודת ברנארד; נקודת בוטב ממוקמת 5.1 קילומטרים מערבית - דרום-מערבית לנקודת גלה, ו-9.29 קילומטרים מערבית - דרום-מערבית לנקודת סמואל. שיא גובהה של נקודת בוטב 5 מטרים מעל פני הים. הנקודה מופתה לראשונה בשנת 1968 על ידי סוכנות הסקרים שמעבר לים של הממלכה המאוחדת, ולאחר מכן על ידי סוקרים מטעם בולגריה בשנת 2005 ובשנת 2009. הנקורה נקראת על שמו של חריסטו בוטב (Христо Ботйов Петков), משורר משורר, עורך, ומהפכן בולגרי. השם אומץ רשמית ב-15 במרץ 2002. הגאזט האנטארקטי הבולגרי (בבולגרית) נקודת בוטב באתר הגאזט האנטארקטי המשווה SCAR באתר של ממשלת אוסטרליה תצלום לוויין של אזור הנקודה, תוך סימון אתרים נוספים באזור באתר copernix נקודת בוטב באתר marineregions מפת אזור נקודת בוטב מזג אוויר נוכחי מעודכן בנקודת בוטב גאזט השמות האנטארקטיים הרשמי של בולגריה הגאזט האנטארקטי הבולגרי מידע גאוגרפי והיסטורי מידע גאוגרפי על גובה הנקודה
זה בא אליי

"זה בא אליי" הוא סינגל של הזמרת הישראלית רוני דלומי, שיצא לאור ב-10 במרץ 2021. זהו השיר החמישי מתוך אלבומה הרביעי שטרם יצא. השיר נכתב והולחן על ידי דלומי, ביחד עם איתי שמעוני וצליל קליפי, והופק על ידי ינון יהל, והוא בסגנון הפופ הלטיני, שאפיין את אלבומה הראשון, "קצת אחרת" ואת הסינגל הקודם שלה "רציתי שזה יכאיב". השיר מאופיין באווירה אופטימית ועליזה, ודלומי מתארת בו כיצד הטוב מגיע אליה גם כשאינה מצפה לו. הווידאו קליפ של השיר פורסם בערוץ היוטיוב של דלומי בסמוך לצאת הסינגל עצמו, ובוים על ידי תמר גורן. הוא נוצר בהשראת טלנובלות ספרדיות. דלומי נראית בקליפ כמוכרת בחנות פרחים, עוקבת אחרי גבר שמוצא חן בעיניה. לאורך כל השיר הוא אינו מבחין בה, ורק בסופו הוא שם לב אליה. מבקר המוזיקה יוסי חרסונסקי סקר את השיר בחיוב, תוך שהעניק לו ציון של שלושה וחצי כוכבי זהב מתוך חמישה. סרטון השיר "זה בא אליי" באתר יוטיוב רוני דלומי בפייסבוק מאיה כהן, רוני דלומי: "אני במסע הנכון לאן שאני רוצה", באתר ישראל היום, 10 במרץ 2021 זה בא אליי, יוסי חרסונסקי, באתר יוסמיוסיק, ‏10 במרץ 2021 מדיה פורסט, ‏14 במרץ 2021
עוסמאן קוליבאלי

עוסמאן קוליבאלי (בצרפתית: Ousmane Coulibaly; נולד ב-9 ביולי 1989 בפריז שבצרפת) הוא כדורגלן מאלי המשחק בעמדת הבלם בקבוצת אל-וכרה מליגת העל הקטרית ובנבחרת מאלי. בין השנים 2008–2009 שיחק קוליבאלי בגנגאן מהליגה הצרפתית השנייה, ובין השנים 2009–2014 שיחק בברסט מליגת העל הצרפתית. בחודש אוגוסט 2014 חתם קוליבאלי על חוזה לשלוש עונות בפלאטניאס מליגת העל היוונית. הוא שיחק במועדון במשך שתי עונות, בהן ערך 50 הופעות ליגה. ב-30 באוגוסט 2016 חתם קוליבאלי על חוזה לשלוש עונות בפנאתיאניקוס מליגת העל היוונית. ב-24 באוגוסט 2019 חתם באל-וכרה מליגת העל הקטרית. ב-8 בינואר 2022, במהלך משחק נגד א-ריאן לקה קוליבאלי בהתקף לב. לפי הודעות המועדון, מצבו יציב. ב-8 באוקטובר 2011 ערך קוליבאלי את הופעת הבכורה שלו בנבחרת מאלי, בתיקו 2-2 נגד נבחרת ליבריה במסגרת מוקדמות גביע אפריקה לאומות 2012. הוא היה חלק מסגל נבחרת מאלי בטורנירי גביע אפריקה לאומות 2012, 2013, 2015 ו-2017. עוסמאן קוליבאלי, ברשת החברתית אינסטגרם עוסמאן קוליבאלי, באתר Transfermarkt עוסמאן קוליבאלי, באתר Soccerway עוסמאן קוליבאלי, באתר WorldFootball.net עוסמאן קוליבאלי, באתר National Football Teams עוסמאן קוליבאלי, באתר FootballDatabase.eu Νέα σημαντική προσθήκη με Κουλιμπαλί באתר Sport 24, ‏ 1 באוגוסט 2014 (ביוונית) Press Release From Qatar Stars League באתר הרשמי של ליגת העל הקטרית, 22 בינואר 2022 (באנגלית)
האלבום שיעיר את אמא

האלבום שיעיר את אמא הוא אלבומה השלישי של המוזיקאית דניאל רובין, שיצא בשנת 2021. האלבום הוא אלבום קונספט אשר הוקלט וצולם בלייב, ושוחרר גם כקליפ ארוך. באלבום עוסקת רובין באמה, שאובחנה ומתמודדת עם הפרעה דו-קוטבית, ובהשפעת ההפרעה על אמה, משפחתה ורובין עצמה. כל השירים נכתבו, הולחנו ובוצעו על ידי רובין, בנגינת פסנתר ובשירה ובשלושת השירים האחרונים מלווה בסקסופון סופרן המוזיקאי יובל כהן. האלבום הופק על ידי עמרי אמדו, שהפיק גם שני אלבומיה הקודמים של רובין. האלבום האלבום שיעיר את אמא באתר ספוטיפיי האלבום האלבום שיעיר את אמא באתר אפל מיוזיק האלבום שיעיר את אמא, להאזנה באתר Bandcamp האלבום בגרסת הלייב המצולמת, באתר יוטיוב דינה חלוץ, "רציתי להחזיר אותה למציאות": דניאל רובין יצרה אלבום על המאניה-דיפרסיה של אמה, באתר ynet, 13 בינואר 2022 עמית, נ., האלבום שיעיר את אמא שלי - ראיון עם המוזיקאית דניאל רובין, באתר פסיכולוגיה עברית, ‏2021
יום ההיגיון העולמי

יום ההיגיון העולמי הוא יום בינלאומי שהוכרז על ידי אונסק"ו, שבו מציינים את משמעות המושג היגיון (לוגיקה) וההשלכותיו המעמיקות על קהילת המדע והיצירה המדעית. אונסק"ו, יחד עם המועצה הבינלאומית לפילוסופיה ומדעי האדם (CIPSH) החליטו להכריז על יום זה בנובמבר 2019, והוא מצוין ב-14 בינואר מדי שנה. הוא נחגג לראשונה ב-14 בינואר 2019, עוד לפני ההכרזה. התאריך שנבחר לציון יום ההיגיון העולמי הוא יום מותו של קורט גדל ותאריך לידתו של אלפרד טרסקי, שניים מהלוגיקאים הבולטים במאה העשרים. ההכרזה על יום ההיגיון העולמי הוצעה לוועד המנהל של אונסק"ו באמצע 2019. הוא נדון ואומץ במושב ה-207 של מועצת המנהלים של אונסק"ו באוקטובר 2019 והוצע לוועידה הכללית ה-40 של אונסק"ו. ב-26 בנובמבר 2019, הוועידה הכללית ה-40 הכריזה על ה-14 בינואר כיום ההיגיון העולמי, בתיאום ה- CIPSH . אגודת Logica Universalis, אגודה לא רשמית לקידום היגיון הקשורה באופן הדוק לז'אן-איב בז'יאו (אנ'), קידמה את חגיגת יום ההיגיון העולמי 2019 על ידי עידוד אקטיביסטים ברחבי העולם לארגן אירועים עצמאיים ב-14 בינואר 2019. כשישים אירועים כאלה אורגנו ב-33 מדינות. הצלחתו של יום ההיגיון העולמי הראשון והבלתי פורמלי הזה היוותה חלק מהדיונים של הוועידה הכללית ה-40 של אונסק"ו בנובמבר 2019, שהובילה להכרזה הרשמית של אונסק"ו. יום ההיגיון העולמי 2020 נחגג בכשישים אירועים ב-35 מדינות. אתר האינטרנט הרשמי של יום ההיגיון העולמי (בספרדית) אתר האינטרנט הרשמי של יום ההיגיון העולמי (באנגלית) אתר האינטרנט הרשמי של יום ההיגיון העולמי (בצרפתית) יום ההיגיון העולמי באתר אונסק"ו "UNESCO Executive Board, Two hundred and seventh session: 207 EX/42". UNESDOC Digital Library. 13 בספטמבר 2019. p. 3. נבדק ב-20 באוגוסט 2020. {{cite web}}: (עזרה) "UNESCO Executive Board, Two hundred and seventh session: 207 EX/Decisions". UNESDOC Digital Library. 23 בנובמבר 2019. p. 68. נבדק ב-20 באוגוסט 2020. {{cite web}}: (עזרה) "UNESCO, Records of the General Conference, 40th session, Paris, 12 November – 27 November 2019, Volume 1: Resolutions". UNESDOC Digital Library. 2020. p. 36. נבדק ב-20 באוגוסט 2020. {{cite web}}: (עזרה) "LUA: Logica Universalis Association". נבדק ב-20 באוגוסט 2020. {{cite web}}: (עזרה) "1st World Logic Day 2019 — January 14, 2019". LUA. "2nd World Logic Day 2020 — January 14, 2020". LUA.
פרדריק ביילי

פרדריק מנסון ביילי (באנגלית: Frederick Manson Bailey; ‏ 8 במרץ 1827 - 25 ביוני 1915) הוא בוטנאי אוסטרלי שתיאר צמחים מקומיים רבים. פרדריק ביילי נולד בלונדון למשפחה של ג'ון ביילי, בוטנאי שעסק בהורטיקולטורה. בשנת 1838 המשפחה הגיע לאדלייד. ג'ון ביילי קיבל משרה של בוטנאי של המושבה והקים גן בוטני. פרדריק ביילי התגורר תקופה מסוימת בניו זילנד ועסק בעבודות מזדמנות בבריזבן. הוא התחתן בשנת 1856. בשנת 1874 פרסם את ספרו הראשון Handbook to the Ferns of Queensland. בהמשך קיבל משרה של בוטנאי והיה אחראי על מחלקת בוטניקה במוזיאון המקומי. בשנת 1881 התמנה לבוטנאי של מושבה בקווינסלנד וכיהן בתפקיד זה עד מותו. בשנים 1889–1902 פרסם שישה כרכים של The Queensland Flora. כמו כן פרסם ספרים וקטלוגים נוספים בנושא. פרדריק ביילי השתתף במשלחות מדעיות רבות ברחבי אוסטרליה ובפפואה. על פעילותו הרבה בשנת 1902 הוענקה לו מדליית קלארק. בשנת 1911 הוא התקבל למסדר מיכאל הקדוש וג'ורג' הקדוש. במהלך חייו ביילי תיאר צמחים רבים לרבות ארגירודנדרון אקטינופילום. כ-50 צמחים קרואים על שמו, בהם Acacia baileyana ו-Grevillea baileyana. בילי הלך לעולמו ב-1915 בבריזבן. מדיה וקבצים בנושא פרדריק ביילי בוויקישיתוף ביוגרפיה רשימת פרסומים של פרדריק ביילי
השוק האפור

בישראל, "השוק האפור" הוא כינוי למערכת מימון הפועלת מחוץ למערכת הפיננסית הממוסדת (שעיקרה בנקים, וכן פועלים בה גופים נוספים של שוק ההון כגון חברות ביטוח ונותני שירותי מטבע). מוסדות מימון חוץ בנקאיים עוסקים במגוון פעילויות בתחום זה בדומה לבנקים כגון: קבלת פיקדונות, הענקת הלוואות בריבית, נכיון צ'קים, המרות ורכישות של מטבע חוץ, העברה וקבלה של מטבע חוץ וכדומה והם נקראים נש"מים (נותני שירותי מטבע). בדרך כלל מתקשר המושג "אפור" עם מתן הלוואות בריבית הנלקחות על ידי לקוחות אשר המערכת הפיננסית הממוסדת מסרבת לבקשתם לקבלת מימון (או מסרבת לתת להם הלוואות נוספות על אלה שכבר קיבלו), משום שעקב מצבם הפיננסי הם נחשבים לסיכון גבוה מדי. הסיכון הגבוה יותר גורם לכך שהריבית בשוק האפור גבוהה במידה ניכרת מזו שבמערכת הבנקאית, וגם אמצעי הגבייה, במקרה שהלווה אינו עומד בהחזר ההלוואה, נוקשים יותר. השוק האפור מעולם לא הוסדר אך כדרך להתמודדות בריכוזיות של המערכת הבנקאית והגברת התחרותיות בין הבנקים נחקק חוק הסדרת הלוואות חוץ-בנקאיות, תשנ"ג-1993 שתוקן מספר פעמים במרוצת השנים. בחוק זה נדרש המלווה לתת מידע מלא על הריבית הנדרשת וכל תוספת אחרת שנדרש הלווה לשלם, ונקבעו בו גבולות לעלותה של ההלוואה - לא יותר מפי 2.25 מהריבית הממוצעת לאשראי לא צמוד בפרסומי בנק ישראל. חוקים נוספים המשמשים גם למטרה זו הם חוק החוזים האחידים, התשמ"ג-1982, חוק הגנת הצרכן, התשמ"א-1981, וחוק פסיקת ריבית והצמדה, התשכ"א-1961. לעיתים מזומנות מעורבים גורמי פשע מאורגן בשוק האפור. מסמך של מרכז המחקר והמידע של הכנסת ציין בנוגע לשוק ההלוואות בריבית החוץ-בנקאיות כי: "לצד הגורמים הלגיטימיים פועלים בו גורמים עברייניים שעוסקים בין השאר במתן הלוואות בתנאים בלתי סבירים, בגבייה באמצעות סחיטה ואיומים ובהלבנת הון". שוק שחור חוק הסדרת הלוואות חוץ-בנקאיות, תשנ"ג-1993, באתר "נבו" אליעזר שוורץ, הלוואות חוץ-בנקאיות – הסדרה ואמצעי פיקוח, אתר הכנסת, 14 בפברואר 2007 המועצה לצרכנות יוצאת למלחמה נגד השוק האפור, באתר ynet, 4 במאי 2004 תני גולדשטיין, השוק האפור: כך זה פועל, באתר ynet, 1 באוקטובר 2004 נופר סיני, צ'ק בנקאי או שקי מזומן? המדריך לשוק האפור, באתר הארץ, 12 באוגוסט 2005 נורית רוט, בית המשפט העליון יוצא להגנת הלווים בשוק האפור: "לא נכשיר את השרץ", באתר הארץ, 6 באוגוסט 2007 יוסי אלי‏, "לספר מי הלווה לי כסף? רק כשאדע שיש לי חיים חדשים בחו"ל", באתר וואלה, 22 בנובמבר 2014 "מי שנכנס לזה – קשה לצאת", סרטון באתר יוטיוב, בערוץ ה-YouTube הרשמי של תאגיד השידור הישראלי, 9 במאי 2020 אליצפן רוזנברג, 276% - זו הריבית על הלוואה בשוק האפור, באתר ynet, 24 בדצמבר 2014
אלקוט

האם התכוונתם ל... ג'ורג' אלקוט – מאמן כדורגל אנגלי ויליאם אלקוט – רופא אמריקאי לואיזה מיי אלקוט – סופרת אמריקאית